Otvoren četvrti poziv Partnerstva za Održivu plavu ekonomiju na temu Izgradnja održive i inovativne plave ekonomije: iskorišćavanje digitalnih mogućnosti i jačanje otpornosti

Partnerstvo za Održivu plavu ekonomiju otvorilo je četvrti Zajednički transnacionalni poziv, pod nazivom:
„Izgradnja održive i inovativne plave ekonomije: iskorišćavanje digitalnih mogućnosti i jačanje otpornosti“
Partnerstvo za održivu plavu ekonomiju (Sustainable Blue Economy Partnership – SBEP) je partnerstvo za istraživanje i inovacije koje je formirano 2022. godine u okviru programa Horizont Evropa, i dio je Klastera 6 - Hrana, bioekonomija, prirodni resursi, poljoprivreda i životna sredina. Partnerstvo traje sedam godina, uz planirano ulaganje od više od 250 miliona eura. Okuplja 74 partnera iz 30 zemalja, uključujući panevropske, regionalne i nacionalne agencije i organizacije koje finansiraju istraživanja, sa ciljem usklađivanja društveno-političkih prioriteta u oblasti istraživanja i inovacija u morskom i pomorskom sektoru.
Četvrti transnacionalni poziv u okviru Partnerstva za održivu plavu ekonomiju ima za cilj da podrži transnacionalne istraživačke i inovacione projekte u trajanju od 36 mjeseci, koji se bave jednom od četiri prioritetne oblasti:
· Prioritetna oblast 1: Transformacija sektora plave ekonomije u cilju održivosti i strateške autonomije 
· Prioritetna oblast 2: Upravljanje korišćenjem mora kroz unapređenje digitalnih pristupa i pristupa zasnovanih na ekosistemima 
· Prioritetna oblast 3: Podsticanje održivih plavih bioresursa kroz inovacije u morskoj proizvodnji i iskorišćavanju resursa 
· Prioritetna oblast 4: Jačanje otpornosti obalnih zajednica kroz infrastrukturu i razvoj poslovnog sektora
Da bi projekat bio prihvatljiv, konzorcijum mora uključivati najmanje tri partnera iz različitih zemalja koje učestvuju u ovom Pozivu, a svaki od partnera mora podnijeti prijavu za finansijsku podršku od različitih organizacija za finansiranje uključenih u Poziv. Organizacija koja pruža finansijsku podršku partnerima iz Crne Gore na ovom Pozivu je Ministarstvo prosvjete, nauke i inovacija. 
Ministarstvo prosvjete, nauke i inovacija sufinansiraće realizaciju ovog Poziva u okviru Partnerstva u ukupnom iznosu od 100.000€. Iznos sufinansiranja po pojedinačnom projektu podnosioca projektne prijave iz Crne Gore definisan je u rasponu od 50.000 € do 100.000 €.
Partnerske organizacije iz Crne Gore prihvatljive za podnošenje predloga projekta na Poziv su:
1. [bookmark: _Hlk240288095]Licencirane naučnoistraživačke ustanove u Crnoj Gori;
2. Pravna lica - subjekti inovacione djelatnosti, registrovani u Centralnom registru privrednih subjekata i Registru inovacione djelatnosti.
Podnosilac prijave iz Crne Gore može dobiti sufinansiranje za najviše jednu prijavu projekta u kojoj ima ulogu koordinatora, kao i za najviše jednu prijavu projekta u kojoj ima ulogu partnera.
Prihvatljivim troškovima u projektnom predlogu smatraju se:
1. Naknade za lica angažovana na inovativnom projektu (zaposleni kod podnosioca projekta; maksimalno 25% ukupnog iznosa prihvatljivog nacionalnog sufinansiranja);
2. Materijalni troškovi (oprema srednje ili male vrijednosti, sirovine, dijelovi itd.);
3. Usluge razvoja ili troškovi razvoja (podugovaranje);
4. Troškovi učešća na relevantnim događajima (kotizacije, prevoz, dnevnice, smještaj); i
5. Administrativni troškovi i režije.
Rok za podnošenje pred-predloga je 16.11.2026. godine, do 15:00 časova. 
Rok za podnošenje kompletnog predloga je 14.06.2027. godine, do 15:00 časova. 
Više informacija o samom pozivu možete naći na linku: Sustainable Blue Economy Partnership’s Fourth Joint Transnational Call | Bluepartnership
[bookmark: _GoBack]Da bi podnio projektni predlog, koordinator predloga mora napraviti nalog na online platformi putem linka: SBEP EPSS.
Vremenski okvir poziva:
	Korak 1: Podnošenje predloga, provjera, evaluacija i selekcija

	14. septembar 2026. 
	Zvanična objava poziva


	16. septembar 2026. 
	Međunarodni webinar za podnosioca prijava

	16. novembar 2026. u 15 h
	Rok za podnošenje pred-predloga

	Od 16. novembra 2025. do sredine marta 2027.
	Korak 1: provjere prihvatljivosti (JCS i NCP), evaluacija od strane IEC, odabir od strane CSC

	Sredina marta 2026.
	Obavještenje koordinatorima projekta o rezultatima provjere prihvatljivosti i evaluacije pred-predloga; poziv za podnošenje kompletnog predloga

	Od sredine marta do početka aprila 2027.
	Period za žalbeni postupak

	Početak do sredine aprila 2027.
	Evaluacija žalbi i obavještenje podnosiocima prijava o odlukama

	Korak 2: podnošenje kompletnog predloga, provjera, evaluacije i selekcija

	14. jun 2027. u 15 h 
	Rok za podnošenje kompletnog predloga

	Od 14. juna do kraja oktobra 2026.
	Korak 2: provjera prihvatljivosti (JCS i NCP), evaluacija od strane IEC, selekcija od strane CSC

	Kraj oktobra 2027.
	Obavještenje koordinatorima projekta o rezultatima provjere prihvatljivosti i evaluacije kompletnog predloga

	Od početka do sredine novembra 2027.
	Period za žalbeni postupak

	Od sredine do kraja novembra 2027.
	Evaluacija žalbi i obavještenje podnosiocima prijava o odlukama

	Nacionalni / regionalni pregovori o grantovima za projekte preporučene za finansiranje

	Od decembra 2027. do juna 2028.
	Početak realizacije projekata

	Od decembra 2030. / januara 2031. do juna 2031.
	Završetak realizacije projekata (36 mjeseci)



